

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД НОВИ САД

Служба за интерну ревизију

Број: XXIII-47-4/2023-231

Дана: 5. децембар 2023. године

Нови Сад

**Стратешки план**

Службе за интерну ревизију Града Новог Сада

за период 2024. - 2026. године

Нови Сад, децембар 2023. године

**Увод**

Служба за интерну ревизију Града Новог Сада је основана 1. јула 2014. године Одлуком о образовању Службе за интерну ревизију Града Новог Сада („Службени лист Града Новог Сада“, бр. 38/2013 и 36/2014), која обавља послове интерне ревизије код:

* Директних и индиректних корисника средстава буџета Града Новог Сада,
* Јавних предузећа чији је оснивач Град Нови Сад, правних лица чији су оснивачи јавна предузећа, правних лица над којима Град има директну или индиректну контролу над више од 50% капитала или више од 50% гласова у органу правног лица и
* Других правних лица у којима јавна средства чине више од 50% укупног прихода, као и код других корисника јавних средстава.

Служба врши проверу примене закона и поштовања правила интерне контроле, врши оцену система интерних контрола у погледу њихове адекватности, успешности и потпуности, даје савете кад се уводе нови системи, процедуре или задаци, врши ревизију начина рада који представља оцену пословања и процеса, укључујући и нефинансијске операције, у циљу економичности, ефикасности и успешности, врши и остале задатке неопходне да би се остварила сигурност у погледу функционисања система интерне ревизије, уз обавезу чувања тајности службених и пословних података, успоставља сарадњу са другим органима и обавља друге послове у складу са Законом, Статутом Града и другим прописима.

Улога интерне ревизије јесте да Градоначелнику Града Новог Сада пружи потврду адекватности система интерних контрола у органима и организацијама Града Новог Сада. Интерна ревизија у органима и организацијама у Граду Новом Саду помаже да оствари циљеве путем систематичне оцене процеса управљања ризицима, контрола и управљања уопште, са циљем да:

* Утврди да ли се поштују политике и процедуре;
* Установи усаглашеност са законима и прописима;
* Оцени процедуре за управљање ризицима у организацији;
* Процени економичност, ефикасност и ефективности (делотворност) операција;
* Утврди да ли су финансијски и други подаци потпуни и тачни;
* Потврди да се средства одговарајуће чувају и
* Обезбеди тачност, поузданост и благовременост важних финансијских, управљачких и оперативних података.

Делокруг рада интерне ревизије није ограничен и укључује све програме, активности и процедуре у организацији. Ту је укључена и ревизија фондова ЕУ, као и свих осталих ресурса које су обезбедила друга тела и институције.

Интерна ревизија се у обављању својих послова бави економичношћу, ефикасношћу и ефективношћу активности и то у форми ревизије система, ревизија резултата, финансијских ревизија и ревизија усаглашености са прописима. Интерна ревизија врши саветодавне послове на захтев Градоначелника Града Новог Сада.

Интерна ревизија је активност која пружа независно објективно уверавање и саветодавну активност, са сврхом да допринесе унапређењу пословања организације; помаже организацији да оствари своје циљеве, тако што систематично и дисциплиновано процењује и вреднује управљање ризицима, контроле и управљање организацијом.

Израда планских докумената интерне ревизије у јавном сектору дефинисана је чланом 82. Закона о буџетском систему (''Сл. гласник РС'', бр. 54/2009, 73/2010, 101/2010, 101/2011, 93/2012, 62/2013, 63/2013-исправка, 108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 118/2021-др.закон, 138/2022 и 92/2023) као и члановима 23. и 24. Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору (''Сл. гласник РС'', бр. 99/2011, 106/2013 и 84/2023), (у даљем тексту Правилник).

Планирање је веома битан елеменат у процесу интерне ревизије у јавном сектору јер се њиме одређују приоритети, рационално коришћење ресурса и након добијања сагласности на план од стране руководиоца корисника јавних средстава, самосталност и независност у раду.

Стратешки план Службе за интерну ревизије (у даљем тексту Стратешки план) састоји се из следећих делова:

- Утврђивања ревизијског окружења;

- Идентификовања система који може бити предмет ревизије;

- Процене ризика;

- Стратегије ревизије и

- Процене потреба ревизије.

Једна од најважнијих активности интерне ревизије током овог планског периода била би потпуно успостављање система процедура за рад у свим системима код корисника средстава буџета Града Новог Сада и обезбеђење принципа аутоматизма променљивости процедура у зависности од промена у систему. Разлог промена је примена нових закона и увођење нових организационих решења.

Ревизија субјеката ревизије би се требала обављати два пута у три године у системима који имају висок ниво ризика.

Расположиви број радних дана по ревизору је на годишњем нивоу од 190 до 210 радних дана.

Да би интерна ревизија свој посао обављала ефективно и била сигурна да може слободно да врши сваку ревизију на најадекватнији начин, неопходно је да у оквиру организације функционише као независна активност.

Независност интерне ревизије се обезбеђује тиме да:

* руководилац интерне ревизије подноси извештаје директно руководиоцу организације;
* интерна ревизија има право слободног и неограниченог приступа свим активностима, руководиоцима и њиховим запосленим, евиденцији, имовини и електронским и другим подацима;
* планира сопствене програме рада на основу свеобухватне процене ризика;
* руководилац интерне ревизије и интерни ревизори немају одговорност за руковођење процедурама или активностима ван интерне ревизије;
* сви запослени у ревизији су обавезни да дају изјаву о потенцијалном сукобу интереса за сваку ревизију коју обављају и није им дозвољено да врше ревизију активности, односно процедуре уколико су на истој радили током претходних 12 месеци.

Период на који се односи Стратешки план је период од три године и то од 2024.-2026. године.

1. **Утврђивање ревизијског окружења**

Закон о буџетском систему у члану 2., између осталог, дефинише:

- Јавна средства су средства на располагању и под контролом Републике Србије, локалне власти и организација за обавезно социјално осигурање;

- Корисници јавних средстава су директни и индиректни корисници буџетских средстава, корисници средстава организација за обавезно социјално осигурање и јавна предузећа основана од стране Републике Србије, односно локалне власти, правна лица основана од стране тих јавних предузећа, правна лица над којима Република Србија, односно локална власт има директну или индиректну контролу над више од 50% капитала или више од 50% гласова у управном одбору, друга правна лица у којима јавна средства чине више од 50% укупних прихода остварених у предходној пословној години, као и јавне агенције у организацији на које се примењују прописи о јавним агенцијама;

- Корисници буџетских средстава су директни и индиректни корисници буџетских средстава Републике Србије, односно локалне власти;

- Директни корисници буџетских средстава су органи и организације Републике Србије, односно органи и службе локалне власти;

- Индиректни корисници буџетских средстава јесу: правосудни органи, месне заједнице; установе основане од стране Републике Србије, односно локалне власти, над којима оснивач, преко директних корисника буџетских средстава, врши законом утврђена права у погледу управљања и финансирања.

Положај градске управе дефинисан је чланом 77. Статута Града Новог Сада (''Сл. лист Града Новог Сада'', бр. 11/2019).

Управне послове у оквиру права и дужности Града обављају градске управе, посебне организације и службе.

Градске управе у оквиру свог делокруга обављају извршне послове, врше надзор, припремају прописе које доноси Скупштина, Градоначелник и Градско веће, решавају у управном поступку у првом степену, обављају стручне и друге послове које утврди Скупштина, Градоначелник и Градско веће, у складу са прописима.

Корисници буџетских средстава Града Новог Сада, по одлуци о буџету Града Новог Сада су:

- директни корисници,

- индиректни корисници и

- други корисници.

Одлуком о градским управама Града Новог Сада уређена је организација и делокруг рада градских управа, посебних организација и служби, положај права и дужности и одговорности запослених и постављених лица у градским управама, посебним организацијама и службама, односи градских управа, посебних организација и служби, средства за финансирање као и друга питања од значаја уа обављање њихових послова.

Положај, начин рада, послови, организација и друга питања осталих корисника буџетских средстава Града Новог Сада утврђена је оснивачким актом.

Чланом 3. Одлуке о образовању Службе за интерну ревизију Града Новог Сада (''Сл. Лист Града Новог Сада'', број 38/2013 и 36/2014), (у даљем тексту Служба), Субјекти ревизије, у пословима интерне ревизије коју врши Служба, су корисници средстава буџета Града Новог Сада, у смислу прописа који уређују буџетски систем.

Од субјеката ревизије из става 1. овог члана изузимају се индиректни корисници средстава буџета Града који су успоставили интерну ревизију на један од начина предвиђених Правилником.

Реализацијом Стратешког плана Службе доћи ће се до сазнања о ставу руководства субјекта интерне ревизије према контролама, општег нивоа контрола у организацији, а такође и о ставу руководства субјекта ревизије према ризицима и спремност прихватања промена.

На основу расположивих и релевантних података из трезора Републике Србије, Служба за интерну ревизију, разврстала је кориснике буџетских средстава Града Новог Сада у **директне, индиректне и остале кориснике средстава буџета Града Новог Сада и то:**

**ДИРЕКТНИ КОРИСНИЦИ:**

1.Градоначелник Града Новог Сада,

2.Градско веће Града Новог Сада,

3. Скупштина Града Новог Сада,

4.Правобранилаштво Града Новог Сада,

5.Градска управа за комуналне послове Града Новог Сада,

6.Градска управа за саобраћај и путеве Града Новог Сада,

7.Градска управа за урбанизам и грађевинске послове Града Новог Сада,

8.Градска управа за заштиту животне средине Града Новог Сада,

9.Градска управа за привреду Града новог Сада,

10.Градска управа за финансије Града Новог Сада,

11.Градска управа за образовање Града Новог Сада,

12.Градска управа за културу Града Новог Сада,

13.Градска управа за спорт и омладину Града Новог Сада,

14.Градска управа за здравство Града Новог Сада,

15.Градска управа за социјалну и дечју заштиту Града Новог Сада,

16.Градска управа за инспекцијске послове Града Новог Сада,

17.Градска управа за опште послове Града Новог Сада,

18.Градска управа за прописе Града Новог Сада,

19.Градска управа за грађевинско земљиште и инвестиције,

20.Градска управа за имовину и имовинско правне послове,

21.Градска пореска управа,

22.Служба за заједничке послове Града Новог Сада,

23. Служба Скупштине Града Новог Сада,

24.Служба извршних органа Града Новог Сада,

25.Служба за интерну ревизију Града Новог Сада,

26.Град Нови Сад Локални омбудсман,

27.Биро за пружање правне помоћи Града Новог Сада,

28.Дирекција за робне резерве Града Новог Сада.

**ИНДИРЕКТНИ КОРИСНИЦИ:**

1.Предшколска установа ,,Радосно детињство,

2.Туристичка организација Града Новог Сада,

3.Завод за заштиту споменика културе Града Новог Сада,

4.Историјски архив Града Новог Сада,

5.Музеј Града Новог Сада,

6.Градска библиотека у Новом Саду,

7.,,Културни центар Новог Сада,,

8.Установа за културу и образовање културни центар ,,Кисач,, Кисач,

9.Установа за културу и образовање културни центар ,,Младост,, Футог,

10.Новосадско позориште ,,Ujvideki Szinhaz,,

11.Позориште младих,

12.Установа за израду таписерије ,,Атеље 61,,

13.Стеријино позорје Нови Сад,

14.Културни центар „Руменка“ Руменка,

15.Мађарски културни центар „Петефи Шандор“ Нови Сад,

16.Новосадски дечији културни центар,

17.Установа за културу „Степановићево“,

18. Културни центар „Бегеч“.

**ДРУГИ КОРИСНИЦИ:**

1.ЈП Спортски и пословни центар ,,Војводина,,

2.ЈП ,, Урбанизам“ Завод за урбанизам,

3.ЈГСП ,,Нови Сад,,

4.ЈКП ,,Зоохигијена и ветерина Нови Сад,,

5.ЈКП ,,Новосадска топлана,,

6.ЈКП ,,Информатика,,

7.ЈКП ,,Лисје,,

8.ЈКП ,,Стан,,

9.ЈКП ,,Тржница,,

10.ЈКП ,,Градско зеленило,,

11.ЈКП ,,Чистоћа,,

12.ЈКП ,,Водовод и канализација,,

13.ЈКП ,,Паркинг сервис,,

14.ЈКП „Пут“,

15.Агенција за енергетику Града Новог Сада,

16.Стамбена агенција Града Новог Сада,

18.Социјално-економски савет Града Новог Сада,

19.“Регионална развојна агенција Бачка“ ДОО,

20.Фондација „Нови Сад-Европска престоница куллтуре“

1. **Идентификовање система који може бити предмет**

**ревизије**

Начин класификације система који се користи у Стратешком плану је функционалан. Системи који ће бити предмет ревизије су директни корисници, индиректни корисници и остали корисници средстава буџета Града Новог Сада.

Сваки корисник средстава буџета Града Новог Сада се идентификује као посебан систем и наведени су по називима из одлука о оснивању.

1. **Процена ризика**

Субјектима ревизије, који су дефинисани у претходном делу стратешког плана одређен је ниво ризика.

Служба за интерну ревизију утврдила је критеријуме за оцену ризика у виду упитника и доставила их на попуњавање директним, индиректним и другим корисницима буџетских средстава Града Новог Сада.

Индекс ризика добијен је рангирањем појединачних критеријума за сваког субјекта посебно и множењем тих вредности за додељену тежину сваког критеријума.

Када су се за сваки појединачни критеријум исказале вредности, извршено је сабирање добијених вредности и крајњи износ индекса за сваког појединачног корисника буџетских средстава.

Системи чији је индекс ризика до 100 је нискоризичан;

Системи чије је индекс ризика од 101 до 118 сматрају се средње ризични системи;

Системи чији је индекс ризика изнад 118 су вискоризични системи.

Границе за степен ризичности система одређене су на основу броја фактора ризика који су коришћени при израчунавању.

Ова фаза у стратегијском планирању ревизије је врло битна, како би се ефикасно могла испланирати и извршити ревизија, те са великом тачношћу распоредити расположиви кадровски потенцијали.







**ВИСОКОРИЗИЧНИ:**

1. Скупштина Града Новог Сада,
2. Градска управа за образовање Града Новог Сада,
3. Градска управа за грађевинско земљиште и инвестиције,
4. Фондација "Нови Сад- Европска престоница културе",
5. Предшколска установа „Радосно детињство“,
6. Служба за заједничке послове Града Новог Сада,
7. Новосадско позориште „Ujvideki Szinhaz“,
8. Градска управа за урбанизам и грађевинске послове Града Новог Сада,
9. Музеј Града Новог Сада,
10. Градска управа за опште послове Града Новог Сада,
11. Градска управа за спорт и омладину Града Новог Сада,
12. Центар за социјални рад Града Новог Сада,
13. Завод за заштиту споменика културе Града Новог Сада,
14. ЈП "Спортски пословни центар Војводина" Нови Сад,
15. Градска управа за финансије Града Новог Сада,
16. Градска управа за имовину и имовинско-правне послове,
17. Градска пореска управа Града Новог Сада,
18. Градска управа за комуналне послове Града Новог Сада,
19. Градска библиотека у Новом Саду,
20. Позориште младих,
21. Градска управа за културу Града Новог Сада,
22. Туристичка организација Града Новог Сада,
23. Градска управа за саобраћај и путеве Града Новог Сада,
24. Градска управа за социјалну и дечију заштиту Града Новог Сада,
25. Служба извршних органа Града Новог Сада.

**СРЕДЊЕРИЗИЧНИ:**

1. Правобранилаштво Града Новог Сада,
2. Градска управа за инспекцијске послове Града Новог Сада,
3. „Културни центар Новог Сада“,
4. Новосадски дечији културни центар,
5. Мађарски културни центар "Петефи Шандор",
6. Историјски архив Града Новог Сада,
7. ЈКП "Зоохигијена и ветерина" Нови Сад,
8. Установа за културу и образовање Културни центар "Младост" Футог,
9. „Регионална развојна агенција Бачка“ ДОО,
10. Градска управа за заштиту животне средине Града Новог Сада,
11. Стамбена агенција Града Новог Сада,
12. Градско Веће Града Новог Сада,
13. Установа за културу и образовање Културни центар "Руменка" Руменка,
14. Градска управа за привреду Града Новог Сада,
15. Градска управа за здравство Града Новог Сада,
16. Социјално економски савет Града Новог Сада.

**НИСКОРИЧНИ:**

1. Градска управа за прописе,
2. Служба Скупштине Града Новог Сада,
3. Установа за израду таписерија "Атеље 61",
4. Градоначелник Града Новог Сада,
5. Стеријино позорје Нови Сад,
6. Агенција за енергетику Града Новог Сада,
7. Установа за културу и образовање Културни центар "Кисач" Кисач,
8. Град Нови Сад Локални омбудсман,
9. Дирекција за робне резерве Града Новог Сада,
10. Биро за пружање правне помоћи Града Новог Сада.

**НАПОМЕНА**:

Од укупног броја 66 буџетских корисника према подацима из трезора евидентирано је:

- 28 директних буџетских корисника,

- 18 индиректна корисника буџетских средстава ( установе културе и остали корисници),

-20 осталих корисника,

- 47 месних заједница,

- 1 корисник буџета је пропао ( Звезда филм ад Нови Сад),

- Културни центар "Бегеч" није корисник буџетских средстава иако се налази на списку корисника у трезору.

- Установа за културу "Степановићево" основана је од стране Месне заједнице и нема буџет.

Из предмета рада Службе за интерну ревизију Града Новог Сада изузети су индиректни корисници средстава буџета Града, који су успоставили интерну ревизију, с тога не постоји потреба ревидирања, и то:

* ЈКП ,,Тржница,,
* ЈГСП ,,Нови Сад,,
* ЈКП ,,Новосадска топлана,,
* ЈКП ,,Паркинг сервис,,
* ЈКП ,,Чистоћа,,
* ЈКП ,,Водовод и канализација,
* ЈКП „Градско зеленило“,
* ЈКП „Лисје“,
* ЈКП „Информатика“,
* ЈКП „Стан“,
* ЈГСП „Нови Сад“ и
* ЈКП „Пут“.

У индиректне кориснике спада и 47 месних заједница, које се образују ради задовољавања потреба и интереса локалног становништва. Актима месне заједнице , у складу са Статутом Града и актом о оснивању, утврђују се послови које врши, органи и поступак избора, организација и рад органа и друга питања значајна за рад. Средства за рад обезбеђују се из средстава утврђених одлуком о буџету Града. Финансијске и организационе послове за потребе органа месних заједница обављају се у оквиру Градске управе за опште послове, те на основу податка достављених од наведене управе, извршена је процена ризика и разврстане су по следећим критеријумима:







**ВИСОКОРИЗИЧНЕ МЕСНЕ ЗАЈЕДНИЦЕ:**

1. МЗ „Бистрица“,
2. МЗ „7. јули“,
3. МЗ „Каћ“,
4. МЗ „Гаврило Принцип“,
5. МЗ „Народни хероји“,
6. МЗ „Југовићево“,
7. МЗ „Житни трг“,
8. МЗ „Омладински покрет“,
9. МЗ “Раднички“,
10. МЗ “Ветерник“,
11. МЗ “Детелинара“,
12. МЗ “Сремска Каменица“,
13. МЗ „Адице“,
14. МЗ „Подбара“,
15. МЗ „Клиса“,
16. МЗ „Петроварадин“,
17. МЗ „Никола Тесла“,
18. МЗ „Кисач“,
19. МЗ „Бошко Буха“.

**СРЕДЊЕРИЗИЧНЕ МЕСНЕ ЗАЈЕДНИЦЕ:**

1. МЗ „Острво“,
2. МЗ „Вера Павловић“,
3. МЗ „Лединци“,
4. МЗ „Степановићево“,
5. МЗ „Бегеч“,
6. МЗ „Сава Ковачевић“,
7. МЗ „Салајка“,
8. МЗ „Соња Маринковић“,
9. МЗ „Дунав“,
10. МЗ „Братство-Телеп“,
11. МЗ „Јужни Телеп“,
12. МЗ „Лиман III“,
13. МЗ „Ченеј“,
14. МЗ „Руменка“,
15. МЗ „Видовданско насеље“,
16. МЗ „Слана бара“,
17. МЗ „Ковиљ“,
18. МЗ „I војвођанска бригада“.

**НИСКОРИЗИЧНЕ МЕСНЕ ЗАЈЕДНИЦЕ:**

1. МЗ „Иво Андрић“,
2. МЗ „Стари град“,
3. МЗ „Будисава“,
4. МЗ „Шангај“,
5. МЗ „Стари Лединци“,
6. МЗ „Лиман“,
7. МЗ „Буковац“,
8. МЗ „Футог“,
9. МЗ „Сајлово“,
10. МЗ „Пејићеви салаши“.

**НАПОМЕНА:**

* МЗ Футог је у блокади, с тога је израчунавањем ризика доспела у нискоризичну групу јер се узимао у обзир само број становника на територији Месне заједнице.

1. **Стратегија ревизије**

Општа стратегија ревизије подразумева одреднице о начину и поступцима којима се спроводи интерна ревизија Службе у периоду за који се доноси стратешки план.

Начини на који ће се ревизија обављати ће бити дефинисани кроз план појединачних ревизија. Алати који ће се користити: преглед документација, попуњавање упитника и оцена интерних контрола помоћу упитника, разговори са непосредним извршиоцима у деловима система у којима се обавља ревизија и организовање састанака са руководством система који се ревидира.

Служба врши проверу примене закона и поштовања правила интерне контроле, врши оцену система интерних контрола у погледу њихове адекватности, успешности и потпуности, даје савете кад се уводе нови системи, процедуре или задаци, врши ревизију начина рада који представља оцену пословања и процеса, укључујући и нефинансијске операције, у циљу економичности, ефикасности и успешности, врши и остале задатке неопходне да би се остварила сигурност у погледу функционисања система интерне ревизије, уз обавезу чувања тајности службених и пословних података, успоставља сарадњу са другим органима и обавља друге послове у складу са Законом, Статутом Града и другим прописима.

Улога интерне ревизије јесте да Градоначелнику Града Новог Сада пружи потврду адекватности система интерних контрола у органима и организацијама Града Новог Сада. Интерна ревизија у органима и организацијама у Граду Новом Саду помаже да оствари циљеве путем систематичне оцене процеса управљања ризицима, контрола и управљања уопште, са циљем да:

* Утврди да ли се поштују политике и процедуре;
* Установи усаглашеност са законима и прописима;
* Оцени процедуре за управљање ризицима у организацији;
* Процени економичност, ефикасност и ефективности (делотворност) операција;
* Утврди да ли су финансијски и други подаци потпуни и тачни;
* Потврди да се средства одговарајуће чувају и
* Обезбеди тачност, поузданост и благовременост важних финансијских, управљачких и оперативних података.

Делокруг рада интерне ревизије није ограничен и укључује све програме, активности и процедуре у организацији. Ту је укључена и ревизија фондова ЕУ, као и свих осталих ресурса које су обезбедила друга тела и институције.

1. **Процена потреба ревизије**

Процена потреба ревизије се дефинише као процена за ресурсима да би се на успешан и компетентан начин обавила ревизија, како појединачна тако и ревизија у планском циклусу.

На основу стратешких циљева, дати су појединачни циљеви система интерне ревизије.

Имајући у виду захтеве који се постављају пред интерну ревизију, улогу коју има у развоју Финансијског управљања и контроле код корисника јавних средстава и функцију у систему коришћења претприступних фондова, веома је важно да се осигурају капацитети за интерну ревизију. Потребно је обезбедити довољан број овлашћених интерних ревизора у јавном сектору, са одговарајућим компетенцијама.

Овлашћеним интерним ревизорима у јавном сектору прописан је Правилник о стручном усавршавању овлашћених интерних ревизора у јавном сектору („Службени гласник РС“, број 15 од 8. марта 2019), који је ступио на снагу осмог дана од дана објављивања у „Службеном гласнику РС“, а примењује се од 1. јануара 2020. године, а којим се овлашћени интерни ревизори обавезују да остваре најмање 50 бодова за стручно усавршавање у једној години, од чега најмање пет бодова кроз организовано стручно усавршавање.

С тим у вези Служба за интерну ревизију сваке године сачињава Програм стручног усавршавања запослених у Служби за интерну ревизију Града Новог Сада, а којим се уређује начин спровођења и финансирања стручног усавршавања запослених, а све у складу са горе наведеним Правилником.

Дефинисане су области и правила сталног професионалног усавршавања интерних ревизора у складу са Међународним стандардима професионалне праксе интерне ревизије Института интерних ревизора.

Да би се унапредила компетентност овлашћених интерних ревизора у јавном сектору потребно је организовати додатну обуку кроз одговарајуће модуле обуке, радионица и семинара.

Потребно је подстицати и развијати сарадњу између интерних ревизора и управљачких структура. Руководиоци треба да схвате предности интерне ревизије и покажу спремност да користе интерну ревизију као средство које им може помоћи да унапреде радне процесе и процедуре. Сарадња између интерне ревизије и управљачких структура треба да допринесе побољшању стратешких и годишњих планова интерне ревизије и да истакне приоритет руководства.

Шеф Службе за интерну ревизију треба да развије сопствене програме за осигуравање квалитета рада интерне ревизије, на основу општег модела који припрема ЦЈХ.

Расположиви број радних дана по ревизору је на годишњем нивоу од 190 до 210 радних дана.

Прецизније дефинисање потреба интерне ревизије Служба ће унети у Годишњи план Службе за интерну ревизију Града Новог сада за 2024. гдоину.

Саветодавне услуге у виду пружања савета, смерница, обуке, помоћи и других услуга у циљу повећања вредности и побољшања процеса управљања корисника јавних средстава, управљања ризицима и контроле при чему интерни ревизори не преузимају руководећу одговорност.

За саветодавне услуге планира се 20 ревизорских радних дана годишње.

шеф Службе

*Данка Грубешић*